

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** | 2024. gada 25. jūlijā |

**23.**

**Par Ogres novada pašvaldības iekšējo noteikumu Nr.66/2024 “Ogres Centrālās bibliotēkas nolikums” izdošanu**

Ogres Centrālās bibliotēkas nolikums apstiprināts ar Ogres novada pašvaldības domes 2021. gada 23. septembra sēdes lēmumu “Par Ogres novada pašvaldības iekšējo noteikumu Nr. 66/2021 “Ogres Centrālās bibliotēkas nolikums” apstiprināšanu” (protokols Nr. 9; 31).

Ogres Centrālās bibliotēkas nolikums izdots saskaņā ar Bibliotēku likuma 4. panta otro daļu un likuma “Par pašvaldībām” 21. panta pirmās daļas 8. punktu.

Saskaņā ar Oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.

Saskaņā ar Pašvaldību likuma pārejas noteikumu 6. punktu dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu.

Minētais attiecināms arī uz iekšējiem noteikumiem, proti, ja spēku zaudē likums vai Ministru kabineta noteikumi vai to norma, uz kuras pamata ir izdoti iekšējie noteikumi, tad spēku zaudē arī šie iekšējie noteikumi vai to daļa (ja to izdošanai ir vairāki tiesiskie pamati).

Valsts pārvaldes iekārtas likuma 28. pants nosaka, ka atvasinātas publiskas personas orgāns, izveidojot pastarpinātās pārvaldes iestādi, izdod iestādes nolikumu. Savukārt saskaņā ar Pašvaldību likuma 10. panta pirmās daļas 8. punktu tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Saskaņā ar Bibliotēku likuma 4. panta otro daļu Bibliotēkas nolikumu (statūtus) apstiprina tās dibinātājs.

Ņemot vērā augstāk minēto un pamatojoties uz Bibliotēku likuma 4. panta otro daļu, Valsts pārvaldes iekārtas likuma 28. pantu un Pašvaldību likuma 10. panta pirmās daļas 8. punktu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdot** Ogres novada pašvaldības iekšējos noteikumus Nr.66/2024 “Ogres Centrālās bibliotēkas nolikums” (pielikumā).
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)